Diari Oficial de la Generalitat Valenciana


Sumari del DOGV 6795, del 13-06-2012 (2012/5796)

ORDE JUS/1099/2012, de 17 de maig, per la qual es publica la relació definitiva d'aprovats del procés selectiu per a ingrés, pel sistema general de promoció interna, en el cos de tramitació processal i administrativa.
-------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6795

Data del DOGV
:   13-06-2012

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2012/5796


Data del document
:   17-05-2012

Organisme emissor
:   Ministeri de Justícia

Tipus de document
:   Ordre

ORDE JUS/1099/2012, de 17 de maig, per la qual es publica la relació definitiva d'aprovats del procés selectiu per a ingrés, pel sistema general de promoció interna, en el cos de tramitació processal i administrativa. [2012/5796]
Finalitzades les fases d'oposició i de concurs de les proves selectives per a ingrés, pel sistema general de promoció interna, en el cos de tramitació processal i administrativa, convocades per l'Orde JUS/2371/2011, de 21 de juliol (BOE de 5 de setembre), i rebuda del Tribunal Qualificador la relació d'aspirants que les han superat.
Este ministeri, de conformitat amb el que disposa la base quinze de l'Orde JUS/1294/2010, de 5 de maig (BOE del dia 19), i la base 7.7.1 de l'Orde JUS/2371/2011), de 21 de juliol (BOE de 5 de setembre), ha acordat:
Primer
Fer pública la relació d'aspirants que han superat les proves selectives per a ingrés en el cos de tramitació processal i administrativa, que figura en l'annex III de la present orde.
Segon
D'acord amb la Sentència del Tribunal de Justícia de la Unió Europea de 8 de setembre de 2011, assumpte C-177/10, als efectes de promoció interna, per al còmput dels servicis efectius prestats, durant almenys dos anys, en el cos d'auxili judicial (abans agents de l'Administració de Justícia), es tindran en compte els prestats com a funcionari de carrera i els prestats com a funcionari interí.
Tercer
En el termini de 20 dies naturals, comptats a partir de la publicació d'esta orde en el Boletín Oficial del Estado, els aspirants que figuren en l'annex III, hauran de presentar en el Registre General del Ministeri de Justícia, Secretaria d'Estat de Justícia, plaça Jacinto Benavente, número 3, 28909 Madrid, o pels mitjans previstos en l'article 38 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, els documents següents:
a) Dos fotocòpies compulsades del document nacional d'identitat.
b) Fotocopia compulsada del títol de batxiller o tècnic, d'acord amb el que disposa la base 4 de l'orde de convocatòria.
En el supòsit de titulacions obtingudes a l'estranger caldrà estar en possessió de la credencial que acredite la seua homologació.
c) Declaració jurada de no trobar-se compresos en causa d'incompatibilitat ni estar inhabilitats per a l'exercici de funcions públiques, en via disciplinària o judicial, ni haver sigut separats per mitjà de procediment disciplinari de cap dels cossos al servici de qualsevol de les administracions públiques, llevat que hagueren sigut rehabilitats (annex I).
d) Certificat mèdic acreditatiu de no patir cap malaltia ni defecte físic que impossibilite per a l'exercici de les funcions pròpies del cos de tramitació processal i administrativa, expedit pel facultatiu de medicina general de la Seguretat Social que corresponga als interessats i, en el cas que no estiguen acollits a cap règim de la Seguretat Social, serà expedit pels servicis provincials del Ministeri de Sanitat, Servicis Socials i Igualtat o per organismes corresponents de les comunitats autònomes.
Si tingueren la condició de discapacitats amb grau igual o superior al 33%, hauran de presentar certificació dels òrgans competents del Ministeri de Sanitat, Servicis Socials i Igualtat o, si és el cas, de la comunitat autònoma corresponent, que acredite esta condició i la seua compatibilitat funcional per a exercir les tasques pròpies del cos de tramitació processal i administrativa, llevat que l'hagueren presentada ja juntament amb la sol·licitud de participació.
Els aspirants al ser funcionaris públics estan exempts de justificar aquelles condicions i requisits ja demostrats per a obtindre el seu anterior nomenament, podran presentar certificació del ministeri i organisme de què depenguen que acredite la seua condició i requisits per a ser nomenats funcionaris del cos de tramitació processal i administrativa.
Els aspirants en servici actiu podran substituir l'aportació del certificat a què es referix l'apartat anterior per una declaració jurada o promesa en què facen constar que es troben en servici actiu i que continuen conservant tots els requisits ja demostrats per a obtindre el seu nomenament inicial com a funcionari públic de carrera (annex II).
Davant de la impossibilitat, degudament justificada, de poder presentar els documents, podrà acreditar-se que posseïxen les condicions exigides en la convocatòria per mitjà de qualsevol mitjà de prova admissible en dret.
Si dins del termini fixat i excepte causa de força major no presentaren la documentació o de l'examen d'esta es deduïra que no tenen algun dels requisits establits, no podran ser nomenats funcionaris en pràctiques i quedaran anul·lades les seues actuacions sense perjuí de la responsabilitat en què hagueren pogut incórrer per falsedat en la sol·licitud inicial.
Quart
Els aspirants presentaran l'anterior documentació amb un escrit en què aparega: cognoms i nom, número de document nacional d'identitat, orde convocatòria, cos a què accedix, àmbit territorial, número d'orde obtingut i telèfon de contacte, a fi d'agilitzar la identificació en la revisió de documents.
Quint
Contra la present orde, podrà interposar-se recurs potestatiu de reposició, davant d'este departament en el termini d'un mes, o contenciós administratiu davant dels jutjats centrals contenciosos administratius, en el termini de dos mesos. El termini, en ambdós casos, es comptarà a partir de l'endemà de la publicació en el Boletín Oficial del Estado.
Madrid, 17 de maig de 2012.- El ministre de Justícia, p. d. (Orde JUS/3770/2008, de 2 de desembre), el director general de Relacions amb l'Administració de Justícia: Ricardo G. Conde Díez.
ANNEX I
(Nom i cognoms) ..., amb domicili a ..., de ... anys d'edat, amb document nacional d'identitat número ..., declara sota jurament o promesa, als efectes de ser nomenat funcionari del cos de tramitació processal i administrativa, que no ha sigut separat del servici de cap de les administracions públiques i que no es troba inhabilitat per a l'exercici de funcions públiques, ni comprés en cap de les causes d'incapacitat i incompatibilitat establides en les disposicions orgàniques.
..., ... d ... de 2012
La persona declarant,
ANNEX II
(Nom i cognoms) ..., amb domicili a ..., de ... anys d'edat, amb document nacional d'identitat número ..., declara sota jurament o promesa, als efectes de ser nomenat funcionari del cos de tramitació processal i administrativa, que amb esta data es troba en servici actiu i continua conservant tots els requisits ja demostrats per a obtindre el seu nomenament inicial com a funcionari públic de carrera.
..., ... d ... de 2012
La persona declarant,